Берлинска конференция
Берлинската конференция е международна конференция, проведена през 1884 – 1885 г. в Берлин. Тя регулира европейската колонизация и търговия в Африка. В нея вземат участие представители на Австро-Унгария, Белгия, Великобритания, Дания, Занзибар, Испания, Италия, Холандия, Португалия, Русия, САЩ, Франция и Швеция-Норвегия (в уния до 1905). Официален език на конференцията е френският, а първото заседание е под председателството на Ото фон Бисмарк.

Заключителният документ на конференцията е от 26 февруари 1885 г. и е оформен в 38 точки. Предвижда се:
 Свободната държава Конго е утвърдена като частна собственост на Дружеството Конго. Така територията на днешната Демократична република Конго, около два милиона квадратни километра, е превърната практически в собственост на белгийския крал Леополд II.
 14-те подписали документа държави ще провеждат свободна търговия в басейна на река Конго и на езерото Няса и на изток от тях в територията южно от 5° с.ш.
 Реките Нигер и Конго стават свободни за корабоплаване.
 Договорена е международна забрана на робството.
 Установен е принципът, че силите могат да притежават колонии, само ако това притежание е действително (принцип на ефективността).
 Всеки нов акт на придобиване на част от африканския бряг трябва да бъде обявено от съответната страна пред останалите.

Вижте също 
 Икономически грабеж

История на Африка
История на Европа
Конференции
Геополитически форуми